CELEX: 62013CB0024
Language: et
Date: 2014-01-16 00:00:00
Title: Kohtuasi C-24/13: Euroopa Kohtu (üheksas koda) 16. jaanuari 2014 . aasta määrus (Fővárosi Közigazgatási és Munkaügyi Bírósági eelotsusetaotlus – Ungari) – Dél-Zempléni Nektár Leader Nonprofit kft versus Vidékfejlesztési Miniszter (Põllumajandus — Määrus (EÜ) nr 1698/2005 — EAFRD — Kohalike tegevusrühmade õiguslikule vormile esitatavad nõuded — Nimetatud nõuete muutmine — Liikmesriikide pädevus — Piirid)

14.4.2014   
            
            
               ET
            
            
               Euroopa Liidu Teataja
            
            
               C 112/17
            
         Euroopa Kohtu (üheksas koda) 16. jaanuari 2014. aasta määrus (Fővárosi Közigazgatási és Munkaügyi Bírósági eelotsusetaotlus – Ungari) – Dél-Zempléni Nektár Leader Nonprofit kft versus Vidékfejlesztési Miniszter
   (Kohtuasi C-24/13) (1)
   
   ((Põllumajandus - Määrus (EÜ) nr 1698/2005 - EAFRD - Kohalike tegevusrühmade õiguslikule vormile esitatavad nõuded - Nimetatud nõuete muutmine - Liikmesriikide pädevus - Piirid))
   2014/C 112/20
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Közigazgatási és Munkaügyi Bíróság
   
      Põhikohtuasja menetluse pooled
   
   
      Hageja: Dél-Zempléni Nektár Leader Nonprofit kft
   
      Kostja: Vidékfejlesztési Miniszter
   
      Ese
   
   Eelotsusetaotlus – Fővárosi Közigazgatási és Munkaügyi Bíróság – Komisjoni 15. detsembri 2006. aasta määruse (EÜ) nr 1974/2006, milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad (ELT L 368, lk 15) ja nõukogu 20. septembri 2005. aasta määruse (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, lk 1) artikli 62 tõlgendamine – Mittetulunduslikus vormis tegutsev Leader programmi kohalik tegevusrühm, mis on asutatud seoses põllumajandustoetustega – Kohaliku tegevusrühma staatuse äravõtmine põhjendusel, et selleks võib olla ainult äriühingu vormis tegutsev ühing
   
      Resolutsioon
   
   
               1.
            
            
               Nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta ning täpsemalt selle artikleid 61 ja 62 tuleb tõlgendada nii, et need ei nõua ega põhimõtteliselt ka keela selliste siseriiklike õigusnormide vastuvõtmist, mis näevad ette, et kohalik tegevusrühm, kes vastab selle määruse artikli 62 lõikes 1 loetletud tingimustele, võib tegutseda vaid kindlaksmääratud õiguslikus vormis. Eelotsusetaotluse esitanud kohus peab olulisi asjaolusid arvestades siiski tagama, et need õigusnormid ei takista määruse vahetut kohaldatavust, ning täpsustama liikmesriikidele selle määrusega antud kaalutlusruumi kasutamise tingimusi, jäädes samas määruse sätetega kehtestatud piiridesse. Samuti peab ta tagama, et need siseriiklikud õigusnormid järgivad harta sätteid ja liidu õiguse üldpõhimõtteid.
            
         
               2.
            
            
               Liidu õigusega ei ole põhimõtteliselt vastuolus, kui siseriiklikud õigusnormid näevad ette, et aasta pärast üleminekuperioodi lõppu kohaldatakse kohalikele tegevusrühmadele, kes on varasema siseriikliku normistiku kohaselt asutatud õiguspäraselt muus õiguslikus vormis, selliseid siseriiklikke õigusnorme, mis näevad ette, et kohalikud tegevusrühmad võivad tegutseda vaid asutatuna kindlaksmääratud õiguslikus vormis, kuigi toetusprogrammid ja programmiperiood alles kestavad. See on siiski nii vaid juhul – mida eelotsusetaotluse esitanud kohus peab kontrollima –, kui eelkõige kõnealuste üksteisele järgnevate siseriiklike normistike konkreetseid tingimusi ja õiguslikke tagajärgi arvestades täpsustatakse nende kohalike tegevusrühmade suhtes uute õigusnormide kohaldamisel selle kaalutlusruumi kasutamise tingimusi, mis on liikmesriikidele määrusega nr 1698/2005 antud, jäädes samas määruse sätetega kehtestatud piiridesse ning tagades harta sätete ja liidu õiguse üldpõhimõtete järgimise.
            
         
      (1)  ELT C 156, 1.6.2013.